Di erschte Erwähnige gönn uff d'Johr 1108 und 1125 zruck; sällemols hät de Ort Oppidum Walzhuet ghieße. Im 13. Johrhundert hät de Rudolf vo Habsburg e Festig baut zum sy Land schütze; wohrschints isch d'Stadt Waldshüet, wo denoch schnäll gwachse isch, im Johr 1249 gründet worre. Im Johr 1468 hän d'Eidgnosse Waldshüet sechs Wuche lang belagert, aber letschtändlig nüt vo de Stadt zerstört. In de Johr 1524 und 1525 isch d'Reformation ygfiehrt worre und d'Waldshüeter Bure hän am Burechrieg deilgnoh.